|  |  |
| --- | --- |
| **Názov predmetu** | **11.19N nemecký jazyk** |
| Časový rozsah výučby | 3-3-2-2 hodiny týždenne, spolu 320 vyučovacích hodín |
| Ročník | prvý, druhý, tretí, štvrtý |
| Kód a názov študijného odboru | 6352 M obchod a podnikanie  6362 M kozmetička a vizážistka |
| Vyučovací jazyk | slovenský jazyk |

**Charakteristika predmetu**

Predmet nemecký jazyk, ako druhý cudzí jazyk, v hore uvedených študijných odboroch dáva žiakom základné poznatky a zručnosti potrebné na jazykovú komunikáciu.

Obsah učiva je štruktúrovaný do lekcií. Každá lekcia obsahuje východiskový text, slovnú zásobu, fonetické cvičenia a výklad gramatiky s gramatickými cvičeniami. Texty jednotlivých lekcií obsahujú tematiku z najdôležitejších oblastí každodenného života a oboznamujú s reáliami nemecky hovoriacich krajín.

Spôsob výkladu gramatiky núti žiakov rozmýšľať a tvorivo pracovať. Pri výklade sa vychádza z materinského jazyka. Gramatické javy sa upevňujú rôznymi typmi cvičení, jednoduchými dialógmi, popismi javov, osôb a vecí.

**Ciele vyučovacieho predmetu**

Cieľom vyučovacieho predmetu nemecký jazyk v uvedených odboroch je poskytnúť žiakom súbor vedomostí a zručností v oblasti gramatiky a konverzácie. Dôraz sa kladie hlavne na zvládnutie základných gramatických javov a jednotlivých zručností potrebných na jazykovú komunikáciu v bežných každodenných situáciách.